Λιοδώρα Αρκαδίας

Η Λιοδώρα είναι οικισμός της Περιφερειακής Ενότητας Αρκαδίας, στην Περιφέρεια Πελοποννήσου. Διοικητικά ανήκει στην Κοινότητα Λιοδώρας, της Δημοτικής Ενότητας Ηραίας και υπάγεται στο Δήμο Γορτυνίας.

 Γενικές πληροφορίες 
Η Λιοδώρα είναι χωριό κτισμένο στην Δυτική Ηραία, κοντά στις όχθες του ποταμού Λάδωνα, σε καταπράσινη και εύφορη τοποθεσία, σε υψόμετρο 161 μέτρων. Μέχρι το 1927 ονομαζόταν «Τσούκα».

Η χλωρίδα στην περιοχή της Λιοδώρας είναι αυξημένη και αρκετά πυκνή, λόγω του βιότοπου του Λάδωνα. Η Λιοδώρα βρίσκεται πάνω στην Επαρχιακή Οδό που συνδέει τα Λουτρά Ηραίας, με τη γέφυρα του Λάδωνα και κοντά στα χωριά Αγιονέρι και Χρυσοχώρι. Οι κάτοικοι ασχολούνται με τη γεωργία και την μελισσοκομία. Τα σπίτια του χωριού είναι χτισμένα στον κλασικό γορτυνιακό ρυθμό.

Κατά το Μεσαίωνα αποτελούσε έδρα της περιοχής, που περιελάμβανε τα περισσότερα χωριά της Ηραίας. Κατά την περίοδο της Ελληνικής Επανάστασης του 1821, στην περιοχή έδρασε ο Παλουμπιώτης, Κόλλιας Πλαπούτας, ο οποίος είχε το προσωνύμιο «Άρχων της Λιοδώρας», καθώς την περίοδο της Τουρκοκρατίας, η Παλούμπα αποτελούσε τμήμα της Λιοδώρας.

Στη Λιοδώρα λειτουργούσε το ένα από τα δύο Δημοτικά Σχολεία του Δήμου Ηραίας.

Η Λιοδώρα συνδέεται οδικά με τον Πυρρή, με δρόμο 4 χιλιομέτρων, με τις Ιαματικές Πηγές Ηραίας με δρόμο 2,5 χιλιομέτρων και με δρόμο 4 χιλιομέτρων με τον οικισμό Γαρατζηνού στην Γέφυρα του Λάδωνα. Η Λιοδώρα απέχει 26 χιλιόμετρα από τα Τρόπαια, 101 χιλιόμετρα απο την Τρίπολη και 240 χιλιόμετρα περίπου από την Αθήνα.

 Δημογραφικά στοιχεία 
 Απογραφές πληθυσμού 
+Απογραφές πληθυσμού, του οικισμού: η Λιοδώρα ΑρκαδίαςΛιοδώρα (μέχρι το 1927 ονομαζόταν: Τσούκα)Έτος187918891896190719201928194019511961197119811991200120112021Κάτοικοι180202212_2342962482632882422322081177252

 Διατελέσαντες Κοινοτάρχες 
+Εκλεγμένοι Πρόεδροι Κοινότητας Λιοδώρας Αρκαδίας (1979 - 1998)Κοινότητα ΛιοδώραςΘητεία1979 - 19821983 - 19861987 - 19901991 - 19941995 - 1998Πρόεδρος ΚοινότηταςΠαναγιωτόπουλος ΑνδρέαςΚαψιμάλης ΓεώργιοςΚαψιμάλης ΓεώργιοςΚαψιμάλης ΓεώργιοςΤσιουμπρής Νικόλαος

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας